রামকুমার মুখোপাধ্যায়

রামকুমার মুখোপাধ্যায় (জন্ম ৮ মার্চ ১৯৫৬) ভারতের একজন বাঙালি লেখক। তিনি বড় ও ছোটদের জন্য উপন্যাস এবং ছোটগল্প লিখেছেন।

প্রাথমিক জীবন 
রামকুমার মুখোপাধ্যায় কলকাতায় জন্মগ্রহণ করেন। মাত্র দেড় বছর বয়সে পিতার মৃত্যুর পর কলকাতা ছেড়ে বাঁকুড়া জেলার বাড়িতে চলে যান। তার বেড়ে ওঠা গ্রাম্য পরিবেশে রাঢ় বাংলার সংস্কৃতি ও সমাজের মধ্যে। পিতার নাম রামাঙ্গমোহন মুখোপাধ্যায় এবং মাতার নাম কনকলতা মুখোপাধ্যায়। ১৯৭৬ সালে বেলুড় রামকৃষ্ণ মিশন বিদ্যামন্দির (একটি আবাসিক কলেজ) থেকে ইংরেজিতে সাম্মানিক সহ বি.এ. পরীক্ষায় উত্তীর্ণ হন। কলকাতা বিশ্ববিদ্যালয় থেকে ইংরেজি সাহিত্যে এম.এ. পাশ করার পর তিনি যাদবপুর বিশ্ববিদ্যালয় থেকে পিএইচডি করেন। ভারতের সাহিত্য অকাদেমির সহকারী সম্পাদক হিসেবে কর্মজীবনের শুরু এবং পরে পূর্ব ভারতের সচিব হিসেবে চৌদ্দ বছর ছিলেন। পরে তিনি সাহিত্য অকাদেমির বাংলা উপদেষ্টা বোর্ডের আহ্বায়ক হন। তিনি ভারতীয় ভাষা পরিষদের সভাপতিও ছিলেন। বিশ্বভারতীর প্রকাশনা বিভাগের পরিচালক হিসেবে দায়িত্বভার পালন করার পর তিনি অবসর নেন। তিনি বেশ কয়েকটি বাংলা লিটল ম্যাগাজিনের সাথে যুক্ত।

সাহিত্যিক জীবন 

১৯৮৪ সালে কলকাতা থেকে প্রকাশিত "মাদলে নাতুন বোল" নামে তার চৌদ্দটি ছোটগল্পের প্রথম সংকলন প্রকাশিত হয়। তার প্রথম উপন্যাস "চারণে প্রান্তরে" ১৯৯৩ সালে কলকাতা থেকে প্রকাশিত হয়।

উপন্যাস

 চারণে প্রান্তরে (১৯৯৩)
 ভাঙা নীড়ের ডানা (১৯৯৭)
 মিছিলের পরে (১৯৯৮)
 দুখে কেওড়া (২০০২)
 ভবদীয় নঙ্গরচন্দ্র, এবং মুশায়েরা (২০০৬)
 কথার কথা, এবং মুশায়েরা (২০০৮)
 ধনপতির সিংহলযাত্রা (২০১০)
 উপন্যাস সমগ্র, প্রথম খণ্ড (২০১৬)
 উপন্যাস সমগ্র, দ্বিতীয় খণ্ড (২০১৭)
 হর-পার্বতী কথা (২০২০)
 জোব মুখুজ্যে বাক্যালাপ (২০২৩)

ছোটগল্প সংকলন
 মাদলে নতুন বোল (১৯৮৪)
 রামকুমার মুখোপাধ্যায়ের ছোটগল্প (১৯৯৪)
 শাঁখা (১৯৯৩)
 পরিক্রমা (১৯৯৯)
 শ্রেষ্ঠ গল্প (২০০৫)
 জ্যৈষ্ঠ ১৩৯০, মানুষ কিংবা ঘুঘু (২০০৫)
 যাত্রা (২০০৯)
 দশটি গল্প (২০০৯)
 গল্পসমগ্র (২০১৩)
 আমার প্রথম ব‌ই (২০১৫)
 বাংলার এম এ (২০২৩)

ভ্রমণকাহিনী
 নতুন চীনে (২০০২)
 ওই বাংলায় (২০০৩)

প্রবন্ধের বই
 শতাব্দী শেষের গল্প (২০০১)
 বাঙালি সংস্কৃতির আয়তন (২০০৩)
 আধুনিক ভারতীয় কথাসাহিত্য (২০০৬)
 গদ্য সংগ্রহ (২০২১)

সংকলন ও সম্পাদনা
 সেরা নবীনদের সেরা গল্প, উজ্জ্বলকুমার মজুমদারের সঙ্গে যৌথভাবে (১৯৯৭)
 পরবর্তী শব্দাবলি, দুই বাংলার তরুণদের কবিতা (২০০২)                              
 আর‌ও নবীনদের আরও সেরা গল্প, উজ্জ্বলকুমার মজুমদারের সঙ্গে যৌথভাবে (২০০৬)                               
 ভারতজোড়া গল্পকথা (২০০৭)
 কথাযাত্রা, বাংলা গল্প সংকলন (২০০৮)
 ভারতজোড়া কথনকথা, ভারতীয় লোকগল্পের সংকলন (২০১২)
 ভারতজোড়া কাব্যগাথা, ভারতীয় কবিতার সংকলন (২০১৭)
 স্বামী বিবেকানন্দ, সার্ধশতবর্ষের ভাবনা (২০১৭)

অনূদিত গ্রন্থ
 চাসোর  নির্বাচিত ছোটোগল্প, তেলুগু গল্পকার চাগন্টি সোমাইয়াজুলু 'চাসো'-র বাইশটি গল্পের বাংলা অনুবাদ (২০২১)

কিশোর সাহিত্য
 কাটুম-কাটুম, বিপ্রদাস ভট্টাচার্যের সঙ্গে যৌথভাবে (১৯৮২)
 সাত সাগরের পারে, দীননাথ সেন ও বিপ্রদাস ভট্টাচার্যের সঙ্গে পৃথক তিনটি উপন্যাসের সংক্ষিপ্ত অনুবাদ (১৯৮২)
 ভয়কে জয়: তিনটি রোমাঞ্চকর ইংরেজি উপন্যাস (কিশোর সংস্করণ)। ড্যানিয়েল ডিফোর 'রবিনসন ক্রুসো', রিচার্ড ডডরিজ ব্ল্যাকমোরের 'লোর্না ডুন' এবং জেমস হিলটনের 'লস্ট হরাইজন' ব‌‌ই তিনটির সংক্ষিপ্ত বাংলা অনুবাদ (২০২২)

সম্মাননা 

 পশ্চিমবঙ্গ বাংলা আকাদেমি সোমেন চন্দ স্মৃতি পুরস্কার (২০০০)
 গল্পমেলা পুরস্কার (২০০৪)
 কথা পুরস্কার (নতুন দিল্লি ২০০৫)
 শিস পুরস্কার (২০০৮)
 বঙ্কিম পুরস্কার (বঙ্কিম স্মৃতি পুরস্কার) পশ্চিমবঙ্গ সরকার কর্তৃক প্রদত্ত (২০০৬)
 শরৎ স্মৃতি পুরস্কার (২০০৭)
 গজেন্দ্রকুমার মিত্র জন্মশতবার্ষিকী পুরস্কার ২০০৯
 আনন্দ পুরস্কার (২০১৩)
 দ্বিজেন্দ্রলাল রায় স্মৃতি পুরস্কার (২০১৪)
 কুসুমাঞ্জলি পুরস্কার (নতুন দিল্লি ২০১৪)
 কৃতিত্ব সমগ্র পুরস্কার (ভারতীয় ভাষা পরিষদ)
 কর্মযোগী ননীগোপাল চক্রবর্তী স্মৃতি সাহিত্য পুরস্কার (২০২৩)

তথ্যসূত্র

বহিঃসংযোগ 

১৯৫৬-এ জন্ম
জীবিত ব্যক্তি
বাঙালি ছোটগল্পকার
আনন্দ পুরস্কার বিজয়ী
বঙ্কিম পুরস্কার বিজয়ী
বাঙালি ঔপন্যাসিক
ভারতীয় ঔপন্যাসিক
ভারতীয় ছোটগল্পকার
স্বাক্ষরের সাথে জীবনী
পশ্চিমবঙ্গের ঔপন্যাসিক
কলকাতা বিশ্ববিদ্যালয়ের প্রাক্তন শিক্ষার্থী
বাঙালি লেখক
কলকাতার লেখক
বাঁকুড়া জেলার ব্যক্তি